Notennoù paour ar prantadoù yen-sklas... ouzhpenn sellet doch livoù spis ha kaer tarzh-an-deiz am eus graet hiniv: sellet doch ruzoni an heol da noz, ur ruzoni hag a choloe brinkier an holl wez a dor-ha-tro, àr gement tosenn a oa. Er choari-se eo daet ar gwez bezv da vout duach-mat, ar pupli ivez; met an heol henoazh a oa katapl da entaniñ ne vern peseurt  gouenn gwez. A-fed evned em eus bet tro da dremen dirak prad ar bugercheiz en-dro, met hennezh a oa aet diàr-wel; e-menn emañ hiniv ? Marse pas forzh pell !  Pilanni a oa choazh aze, hag o livoù en em vesket get geot drouglivet ar pradoù.  Petra am eus gwelet a-hent-arall nemet louzaou bet skornet hag é tonet da vout blot ha, peurchañs, marv.    Hag an noz zo amañ bremañ !    Skeudenn ebet hiniv, paour-keizh tud !